text: El jugador de Valencia Basket Matt Thomas ha sigut intervingut este matí per a realitzar-li un drenatge quirúrgic d'un important hematoma encapsulat en el seu quàdriceps dret.
  L'operació ha tingut lloc a l'hospital IMED València i ha sigut duta a terme pel doctor Ignacio Muñoz, cap dels serveis mèdics del Valencia Basket.
  L'escorta taronja precisarà d'uns dies de repòs, seguits d'un procés de recuperació per a enfortir el múscul afectat. La seua evolució marcarà els terminis per a la seua incorporació als entrenaments.